રવિવારે તમામ રાજ્યોએ આઝાદી બાદ કર સુધારાની આ સૌથી મહત્ત્વાકાંક્ષી પહેલના સમર્થનમાં એકતા વ્યક્ત કરી હતી. જીએસટીના મેગા લોન્ચિંગની યોજના છે. જેમાં તમામ ટેક્સના ઓછા દરો અને કેટલાય કરોની જટિલતાથી મુક્તિ દ્વારા કન્ઝ્યુમર્સને લાભ પ્રાપ્તિ પર ધ્યાન કેન્દ્રીત કરાશે. જીએસટીમાં સેન્ટ્રલ એક્સસાઈઝ અને વેટથી લઈને સર્વિસ ટેક્સ અને એન્ટ્રી ટેક્સ સુધી કેટલાય કરવેરાનો સમાવેશ કરવામાં આવ્યો છે.